Бынан тыш, Республикаға идара итеү үҙәге халыҡҡа уңайлылыҡ өсөн махсус ресурстар булдыра. Әйтәйек, Ғаилә, хеҙмәт һәм халыҡты социаль яҡлау министрлығы менән берлектә Телеграмм каналында өс - ете йәшлек балаларға пособие тәғәйенләү тураһында чат-бот эшләгән. Шулай уҡ ошо каналда Өфөләге CОVID-19-ға ҡаршы вакцинация пункттары тураһында мәғлүмәт алырға мөмкин. Әле эшҡыуарҙарға ярҙам саралары тураһында белешмәләрҙе бер урынға туплағандар, ҡулланыусылар менән аралашыуҙы автоматлаштырған ошо уҡ программа тиҙҙән эш башлаясаҡ.